
R E F E R A T   DE   A P R O B A R E
[bookmark: _Hlk169600996]privind aprobarea Documentației tehnico-economice și a Devizelor generale, faza D.T.A.C., pentru obiectivul de investiții ”Sistematizare și utilități pentru
 construire bloc tip ANL, Municipiul Brad, județul Hunedoara”


În municipiul Brad, în ultimii ani, una dintre problemele majore cu care s-a confruntat Administrația Publică Locală a fost numărul foarte mare de cereri pentru locuințe. Având în vedere că populația tânără a municipiului Brad este de peste 20% din numărul total de locuitori, a fost necesară construirea unui bloc de locuințe pe raza municipiului Brad, ceea ce a creat posibilitatea accesului la proprietate a tinerilor și a familiilor de tineri.
[bookmark: _Hlk169600500]	Prin Hotărârea Consiliului Local nr. 123/2020 s-a aprobat Studiul de Fezabilitate și Devizul general pentru obiectivul de investiții "CONSTRUIRE LOCUINȚE PENTRU TINERI DESTINATE ÎNCHIRIERII, P+3E+M, SISTEMATIZARE ȘI UTILITĂȚI".
	Programul de construire locuințe pentru tineri, destinate închirierii, este implementat de către Ministerul Lucrărilor Publice, Dezvoltării și Administrației (ordonator principal de credite) prin intermediul Agenției Naționale pentru Locuințe (ordonator secundar de credite) și se realizează conform prevederilor Legii nr. 152/1998 privind înființarea Agenției Naționale pentru Locuințe, cu modificările  și completările ulterioare.
	Astfel, prin Hotărârea Consiliului Local nr. 169/2019 s-a aprobat achiziționarea unui teren în suprafață de 3.700 mp. situat în municipiul Brad, strada Dacilor, nr. 12, județul Hunedoara în vederea construirii unui bloc de locuințe pentru tineri prin Agenția Națională pentru Locuințe.
	Prin Hotărârea Consiliului Local nr. 51/2021 s-a propus asigurarea din bugetul local al Municipiului Brad a costului execuției utilităților aferente construcțiilor, precum și a sistematizării amplasamentului (apă, canalizare, energie electrică, gaze, telefonie, căi de acces, alei pietonale, spații verzi, etc.).
Astfel, pentru a putea fi efectuată recepția lucrărilor obiectivului de investiții ”CONSTRUIRE LOCUINȚE PENTRU TINERI DESTINATE ÎNCHIRIERII, P+3E+M, SISTEMATIZARE ȘI UTILITĂȚI", construcția trebuie racordată la utilitățile existente în zonă, iar sistematizarea circulației va fi realizată pentru o bună funcționalitate.
Valoarea Devizelor generale aferente obiectivului de investiții   ”Sistematizare și utilități pentru construire bloc tip ANL, Municipiul Brad, județul Hunedoara”, pe categorii de lucrări, este după cum urmează:

a. - Devizul general pentru alimentare cu energie electrică este de 395.991,37 lei (cu T.V.A.), respectiv 332.765,86  lei (fără T.V.A.), din care C+M = 140.141,37 lei (cu T.V.A.), respectiv 117.765,86 lei (fără T.V.A.). 
b. - Devizul general pentru alimentare cu apă și racord rețea de canalizare este de 147.493,97 lei (cu T.V.A.), respectiv 124.025,00 lei (fără T.V.A.), din care C+M = 85.700,94 lei (cu T.V.A.), respectiv 72.017,60 lei (fără T.V.A.). 
c. - Devizul general pentru branșarea la rețeaua publică de termoficare este de 89.578,03 lei (cu T.V.A.), respectiv 75.303,17 lei (fără T.V.A.), din care C+M = 29.294,23 lei (cu T.V.A.), respectiv 24.617,00 lei (fără T.V.A.). 
d. - Devizul general pentru sistematizare circulației este de 287.948,74 lei (cu T.V.A.), respectiv 242.181,61 lei (fără T.V.A.), din care C+M = 221.336,62 lei (cu T.V.A.), respectiv 185.997,16 lei (fără T.V.A.). 
În contextul celor de mai sus am inițiat prezentul  proiect de hotărâre prin care am propus aprobarea Documentației tehnico-economice și a Devizelor generale, faza D.T.A.C., pentru obiectivul de investiții ”Sistematizare și utilități pentru construire bloc tip ANL, Municipiul Brad, județul Hunedoara” și îl supun spre dezbatere și aprobare plenului Consiliului Local al Municipiului Brad în forma prezentată.
Invoc în susţinerea propunerii mele prevederile art. 44 alin. (1) din Legea nr. 273/2006 privind finanţele publice locale, cu modificările și completările ulterioare, ale Hotărârii Guvernului nr. 907/2016 privind etapele de elaborare şi conţinutul - cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale art.129 alin. (2) lit. b), alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. (4) din Legea nr. 554/2004 a contenciosului administrativ, actualizată.




P R I M A R
Florin Cazacu







































